Cepokamo

Cepokamo: Kepek askik ici pe actew anowe, enko anihe ka mawtci micak aski, wewerita e kanawapitcikatek Jamésie e ici acteki otenawa. Nete kape taciketcik kanawapitamok kiapatc e icinikatcikaterik otaskiwaw. Tawok ka itetcik "Le lac traversé de bord en bord par une rivière" kaie tawok ka itetcik "Lieu de rendez-vous" matcike "Détroit, la où l'eau est bloquée". nehirowisi masinhikanik ric itanion e itemkanik aniheriw, "Lieu de rencontre". ocpamtakak kirowe ici actew anohe e kinopitaman e ici actek Roberval. 230 km ici actew Roberval, Cepokamo e ici actek, ote tca 400 km ici actew Apitipi itekera. kinec ki actew e ici ickwaparik meskano, nama ka itapan nete asinikan keki ici miparikipan otapan, epowamci otenawok, kini pitama nantonowakaniw neta kaie asini ka misiktakositc, ekote eki arapitcitakaniwok epowamci otenawok. Micta kinec kisinaw kaie micta memacic kicitew, kecpin e mi kisinarik, takoniw ni e kicikaniwitcik nac asko -40 e icamikanik e itci kisinarik, kecpin tca e mi kiciterik, nama wiskat atimonetamikaniw 20 e sitciparinik. Mekwata nete otenak 7553 taciriwa ka tacikeritci, micta mitcetiwok kaie kewirawaw.